《出都门下诸子饯送赋此留别》
明代·李孙宸

三晋藩封玉节分，春明送别意何殷。寒风策马愁长路，落日登台望五云。

江海渐看星是客，交游空惜雁离群。岭头未少梅花折，赋就还堪驿使闻。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。